kardosdrur/scandi-wiki huggingface dataset:
Juan Manuel López

Juan Manuel López Martinez også kendt som Juanma (født 3. september 1969 i Madrid, Spanien) er en tidligere spansk fodboldspiller (midterforsvarer).

López tilbragte hele sin aktive karriere, fra 1988 til 2001, hos Atlético Madrid i sin fødeby. Han spillede 156 kampe og scorede tre mål for klubbens førstehold. Han var med til at vinde ét spansk mesterskab, i 1996, samt tre udgaver af pokalturneringen Copa del Rey.

Landshold 
López spillede gennem karrieren elleve kampe for Spaniens landshold, og var en del af den spanske trup til EM i 1996 i England. Han spillede tre af spaniernes fire kampe i turneringen, hvor holdet blev slået ud i kvartfinalerne.

López var desuden med på det spanske U/23-landshold ved OL 1992 på hjemmebane i Barcelona. Spanierne vandt alle kampe i indledende pulje og derpå kvartfinalen 1-0 over , derpå semifinalen 2-0 over , inden de sikrede sig det olympiske mesterskab med en finalesejr på 3-2 over . López fik rødt kort i første kamp mod  og havde karantæne i de næste to kampe, men spillede derpå alle knockoutkampene.

Referencer 

Fodboldspillere fra Spanien
Fodboldspillere fra Atlético Madrid
Personer fra Madrid
Deltagere for Spanien ved sommer-OL 1992
Olympiske mestre fra Spanien
Deltagere ved det europæiske mesterskab i fodbold 1996
A Song of Ice and Fire

A song of ice and fire (på dansk En sang om is og ild) er en fantasyromanserie skrevet af den amerikanske forfatter George R.R. Martin.

George R.R. Martin begyndte at skrive den første bog i serien, A Game of Thrones (på dansk Kampen om tronen) i 1991. Serien var først ment som en trilogi, men George R.R. Martin udvidede historien til en serie på syv, hvor de to sidste stadig ikke er skrevet. I 2010 begyndte man på tv-filmatiseringen af serien, første sæson havde premiere i USA den 17. april 2011, og den 4. maj 2011 i Danmark.

Handling 

Historien foregår i en fiktiv verden, hvor årstiderne kan vare flere år og ende pludseligt og uforudsigeligt. Næsten tre århundreder før begivenhederne i den første bog, blev Westeros syv kongeriger (med undtagelse af Dorne) forenet under Targaryen-dynastiet af Aegon I og hans søstre Visenys og Rhaenys. Aegon blev den første konge over kontinentet Westeros, og hans slægt har sidenhen regeret. I begyndelsen af Kampen om tronen, er femten fredfyldte somre passeret siden oprøret, ledet af Robert Baratheon, afsatte og dræbte den sidste Targaryen-konge, Aerys II, og gjorde Robert Baratheon til ny konge.

Hovedhistorien skildrer kampen om Jerntronen og magten i Westeros mellem de store adelige huse efter kong Roberts død i Kampen om tronen. Gennem Roberts enkekone, Cersei Lannisters rænkespil gøres Roberts arving, Joffrey, til ny konge. Dette sker på trods af Kong Roberts ønske om at lade "Kongens Hånd" (hans chefrådgiver), Eddard "Ned" Stark, fungere som midlertidig "Beskytter af Riget". Da Eddard samtidig opdager, at Joffrey og hans søskende i virkeligheden er født ved incest mellem Cersei og hendes tvillingebror Jaime Lannister, henrettes han for forræderi. Som modsvar gør begge Roberts brødre, Stannis og Renly Baratheon, krav på tronen.

Inspiration fra virkeligheden 
George R.R. Martin har blandt andet fortalt, at krigen mellem Westeros kongeriger er inspireret af Rosekrigene, som foregik fra 1455-1485 mellem husene York og Lancaster, og Hundredårskrigen fra 1337 til 1453 mellem England og Frankrig.
Ifølge historikeren Michael Brown fra University of St Andrews har det blodige bryllup, som blev filmatiseret i afsnittet The Rains of Castamere i seriens tredje sæson, visse sammenligninger med Den sorte middag hos Jakob 2. af Skotland i 1440, og at der ifølge Brown, er lignende episoder i det middelalderlige Skandinavien. Martin har ligeledes nævnt Glencoemassakren, begået den 13. februar 1692 af hertugen af Argylls mænd mod medlemmer af MacDonald-klanen, som inspiration.

Se også 
 A Game of Thrones (spil)

Referencer

Eksterne henvisninger 

 
Romanserier
Alberto Belsué

Alberto Belsué Arias (født 2. marts 1968 i Zaragoza, Spanien) er en tidligere spansk fodboldspiller (højre back).

Belsués karriere strakte sig fra 1986 til 2001, og størstedelen heraf blev tilbragt hos Real Zaragoza. Han spillede ti sæsoner i klubben, og var med til at vinde både Copa del Rey i 1994 og Pokalvindernes Europa Cup i 1995. Efter han i 1998 forlod Zaragoza havde han kortere ophold hos blandt andet Deportivo Alavés og CD Numancia.

Landshold 
Belsué spillede gennem karrieren 17 kampe for Spaniens landshold, og var en del af den spanske trup til EM i 1996 i England. Han spillede to af spaniernes fire kampe i turneringen. I kvartfinalen mod England scorede han på sit forsøg i den straffesparkskonkurrence, der skulle afgøre opgøret. Englænderne vandt dog, og gik videre.

Referencer 

Fodboldspillere fra Spanien
Fodboldspillere fra Real Zaragoza
Fodboldspillere fra Deportivo Alavés
Personer fra Zaragoza
Deltagere ved det europæiske mesterskab i fodbold 1996
Javier Manjarín

Javier Manjarín Pereda (født 31. december 1969 i Gijón, Spanien) er en tidligere spansk fodboldspiller (angriber).

Manjaríns karriere, der strakte sig fra 1989 til 2005, blev primært tilbragt hos Sporting Gijón og Deportivo La Coruña. Hos Deportivo spillede han i seks sæsoner, og var med til at vinde både Copa del Rey og Supercopa de España med klubben i 1995. Han spillede et par sæsoner i mexicansk fodbold i slutningen af sin karriere.

Landshold 
Manjarín spillede gennem karrieren 13 kampe og scorede to mål for Spaniens landshold. Han var en del af den spanske trup til EM i 1996 i England. Her spillede han tre af spaniernes fire kampe i turneringen, hvor holdet blev slået ud i kvartfinalerne. Han scorede det første kamp i gruppekampen mod Rumænien, som spanierne vandt med 2-1.

Før sin tid på A-landsholdet havde Manjarín også været en del af det spanske U/23-landshold, der vandt guld ved OL i 1992 på hjemmebane i Barcelona. Manjarín opnåede ikke spilletid i turneringen.

Referencer 

Fodboldspillere fra Spanien
Fodboldspillere fra Sporting Gijón
Fodboldspillere fra Deportivo La Coruña
Fodboldspillere fra Racing Santander
Personer fra Gijón
Fodboldspillere fra Club Santos Laguna
Deltagere for Spanien ved sommer-OL 1992
Olympiske mestre fra Spanien
Deltagere ved det europæiske mesterskab i fodbold 1996
SoundCloud

SoundCloud er en lyd- og musikdelingsside, som blev oprettet i 2007. I juli 2013 havde den 40 mio. brugere og 200 mio. lyttere.

I 2017 var SoundCloud i pengemæssige problemer og fyrrede 173 ansatte samtidig med at firmaet nedlagde deres kontorer i San Fransisco og London.

Kilder

Eksterne henvisninger 

 

Musiktjenester
Etableret i 2007
Idriz Batha

Idriz Batha (født 28. marts 1992 i Gjirokastër, Albanien) er en albansk fodboldspiller, som spiller for FK Partizani i Kategoria Superiore.

Batha blev valgt som højre midtbanespiller på årets hold i Kategoria Superiore 2013-14.

Eksterne henvisninger 
 transfermarkt.co.uk | spillerinfo
 footballzz.co.uk | spillerinfo 
 goal.com | spillerinfo

Fodboldspillere fra Albanien
Ibrahim Bejte

Ibrahim Bejte (født 5. september 1989 i Lushnjë, Albanien) er en albansk fodboldspiller, der spiller for Besa Kavajë i Albanien. 
Bejte er målmand.

Eksterne henvisninger 
 transfermarkt.co.uk | spillerinfo
 scoresway.com | spillerinfo

Fodboldspillere fra Albanien
Rafael Martín Vázquez

Rafael Martín Vázquez (født 25. september 1965 i Madrid, Spanien) er en tidligere spansk fodboldspiller (midtbane).

Vázques' karriere, der strakte sig fra 1983 til 1998, blev primært tilbragt hos Real Madrid, hvor han i alt spillede i ti sæsoner. Han var en del af et særdeles succesfuldt Real-hold, der i denne periode vandt bunkevis af titler, blandt andet seks spanske mesterskaber, to Copa del Rey-titler og to udgaver af UEFA Cuppen. Af hans andre klubber kan nævnes Deportivo La Coruña og Torino FC i Italien.

Landshold 
Vázquez spillede gennem karrieren 38 kampe og scorede ét mål for Spaniens landshold. Han var en del af den spanske trup til EM i 1988 og VM i 1990.

Referencer 

Fodboldspillere fra Spanien
Fodboldspillere fra Real Madrid CF
Fodboldspillere fra Deportivo La Coruña
Fodboldspillere fra Torino FC
Fodboldspillere fra Olympique Marseille
Fodboldspillere fra Karlsruher SC
Personer fra Madrid
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Arbër Çyrbja

Arbër Çyrbja (født 18. september 1993 i Shijak, Albanien) er en albansk fodboldspiller, der spiller for Teuta Durrës i Albanien.

Klubkarriere 
Çyrbja startede først sin karriere i 2011, hvor han startede ud for Teuta Durrës' U19 hold. Han spillede 19 kampe og scorede 7 mål, og havde alt i alt en rigtig god 2011/12 sæson. 

Han blev i vinteren 2012 inviteret til førsteholdets træning, og blev i sommeren 2012 permanent førsteholdsspiller.

Eksterne henvisninger 
 transfermarkt.co.uk | spillerinfo
 goal.com | spillerinfo 
 soccerway.com | spillerinfo

Fodboldspillere fra Albanien
Fabian Beqja

Fabian Beqja (født 15. februar 1994 i Durrës, Albanien) er en albansk fodboldspiller, der spiller for Teuta Durrës i Albanien.

Klubkarriere 
Beqja startede karrieren i 2011, hvor han som 17-årig startede på Teuta Durrës' U19 hold. Her scorede han i sin første sæson 2 mål i 21 kampe. Sæsonen efter scorede han suveræne 15 mål i 27 kampe, som resulterede i interesse fra førsteholdet.

I sommerpausen 2013 blev han rykket op på førsteholdet. Den 23. oktober 2013 fik han sin debut for klubben i en cup kamp imod Besëlidhja Lezhë.

Eksterne henvisninger 
 

Fodboldspillere fra Albanien
Odeon Bërdufi

Odeon Bërdufi (født 20. oktober 1990 i Albanien) er en albansk fodboldspiller, der (pr. juli 2012) står uden kontrakt.

Eksterne henvisninger 
 transfermarkt.co.uk | spillerinfo
 soccerway.com | spillerinfo

Fodboldspillere fra Albanien
Bernard Berisha

Bernard Berisha (født 24. oktober 1991 i Pejë, Kosovo) er en kosovoalbansk fodboldspiller fra Kosovo med albanske rødder, som spiller for FK Ahmat i Rusland og for Kosovos fodboldlandshold. Han har tidligere spillet for Besa Peja, Besa Kavajë, Skënderbeu Korçë.

Eksterne henvisninger 
 transfermarkt.co.uk | spillerinfo

Fodboldspillere fra Kosovo
Fodboldspillere fra Albanien
Fernando Gómez

Fernando Gómez Colomer eller bare Fernando (født 11. september 1965 i Valencia, Spanien) er en tidligere spansk fodboldspiller (offensiv midtbane).

Fernandos tilbragte stort set hele sin karriere hos Valencia CF i sin fødeby, hvor han var tilknyttet i 15 sæsoner fra 1983 til 1998. Han scorede over 100 mål for klubben i La Liga, og var med til at nå i finalen i pokalturneringen Copa del Rey i 1995. I sit karrieres efterår prøvede han lykken i engelsk fodbold hos Wolverhampton Wanderers, hvor han spillede en enkelt sæson.

Fernandos præstationer for Valencia sikrede ham i 1989 prisen som Årets spanske spiller i La Liga.

Landshold 
Fernando spillede desuden otte kampe og scorede to mål for Spaniens landshold. Han var en del af den spanske trup til VM i 1990 i Italien. Han kom dog kun på banen i én af spaniernes kampe i turneringen, hvor holdet blev slået ud i 1/8-finalerne.

Referencer 

Fodboldspillere fra Spanien
Fodboldspillere fra Valencia CF
Fodboldspillere fra Wolverhampton Wanderers F.C.
Fodboldspillere fra CD Castellón
Personer fra Valencia
Deltagere ved verdensmesterskabet i fodbold 1990
Francisco Villarroya

Francisco Javier Pérez Villarroya (født 6. august 1966 i Zaragoza, Spanien) er en tidligere spansk fodboldspiller (forsvarer).

Villarroya startede sin seniorkarriere hos Real Zaragoza i sin hjemby, hvor han i 1986 var med til at vinde pokalturneringen Copa del Rey. I 1990 skiftede han til storklubben Real Madrid. Her var han med til at vinde yderligere en pokaltitel, samt to udgaver af den spanske Super Cup.

Efter at have opnået begrænset spilletid i sine sidste to sæsoner hos Real Madrid skiftede Villarroya i 1994 til Deportivo La Coruña, hvor han tilbragte to sæsoner, og vandt sin tredje Copa del Rey-titel med sin tredje klub. I slutningen af hans karriere spillede han i Sporting Gijón og CD Badajoz.

Landshold 
Villarroya spillede desuden 14 kampe for Spaniens landshold, og var en del af den spanske trup til VM i 1990 i Italien. Her spillede han alle spaniernes fire kampe i turneringen, hvor holdet blev slået ud i 1/8-finalerne.

Referencer 

Fodboldspillere fra Spanien
Fodboldspillere fra Real Zaragoza
Fodboldspillere fra Real Madrid CF
Fodboldspillere fra Deportivo La Coruña
Fodboldspillere fra Sporting Gijón
Personer fra Zaragoza
Deltagere ved verdensmesterskabet i fodbold 1990
Miguel Pardeza

Miguel Pardeza Pichardo (født 8. februar 1965 i La Palma del Condado, Spanien) er en tidligere spansk fodboldspiller (angriber).

Pardeza spillede i Spanien for henholdsvis Real Madrid, hvor han også havde været tilknyttet i sine ungdomsår, samt for Real Zaragoza. Hos Real Madrid var han i starten af sin seniorkarriere tilknyttet reserveholdet, men nåede alligevel at vinde det spanske mesterskab med klubben i 1987. De følgende ti sæsoner blev tilbragt hos Zaragoza, hvor han var med til at vinde to udgaver af pokalturneringen Copa del Rey, samt Pokalvindernes Europa Cup i 1995.

Pardeza afsluttede sin karriere hos Puebla FC i mexicansk fodbold.

Landshold 
Pardeza spillede desuden fem kampe for Spaniens landshold, og var en del af den spanske trup til VM i 1990 i Italien. Han opnåede dog kun to minutters spilletid i turneringen, hvor holdet blev slået ud i 1/8-finalerne.

Referencer 

Fodboldspillere fra Spanien
Fodboldspillere fra Real Madrid CF
Fodboldspillere fra Real Zaragoza
Fodboldspillere fra Puebla FC
Fodboldtrænere fra Spanien
Deltagere ved verdensmesterskabet i fodbold 1990
Rafael Paz

Rafael "Rafa" Paz Marín (født 2. august 1965 i Puebla de Don Fadrique, Spanien) er en tidligere spansk fodboldspiller (højre midtbane).

Paz tilbragte stort set hele sin karriere hos den andalusiske storklub Sevilla FC, hvor han var på kontrakt mellem 1983 og 1997. Han spillede 340 ligakampe og scorede 25 mål i perioden. Han sluttede sin karriere af i mexicansk fodbold med et ophold hos Club Celaya.

Paz spillede desuden syv kampe for Spaniens landshold, der alle blev spillet i 1990. Dette år var han også med Spanien til VM i Italien. Han spillede to af spaniernes fire kampe i turneringen, hvor holdet blev slået ud i 1/8-finalerne.

Referencer 

Fodboldspillere fra Spanien
Fodboldspillere fra Sevilla FC
Deltagere ved verdensmesterskabet i fodbold 1990
José Manuel Ochotorena

José Manuel Ochotorena Santacruz (født 16. januar 1961 i San Sebastián, Spanien) er en tidligere spansk fodboldspiller (målmand).

Ochotorenas seniorkarriere strakte sig fra 1979 til 1998. Længst tid tilbragte han hos først Real Madrid, hvor han også havde været tilknyttet som ungdomsspiller, samt hos Valencia CF. Hos Real Madrid var han med til at vinde det spanske mesterskab tre gange i træk (1985-1987) samt UEFA Cuppen i både 1985 og 1986. I 1988 skiftede han til Valencia, hvor han nåede at spille over 100 La Liga-kampe. I 1989 vandt han Ricardo Zamora trofæet, en pris der hvert år gives til den bedste målmand i den spanske liga.

Landshold 
Ochotorena spillede én kamp for Spaniens landshold, en venskabskamp mod Polen den 20. september 1989, hvor han blev indskiftet ti minutter før tid. Han var en del af den spanske trup til VM i 1990 i Italien, men kom ikke på banen i turneringen, hvor spanierne blev slået ud i 1/8-finalerne.

Referencer 

Fodboldspillere fra Spanien
Fodboldspillere fra Real Madrid CF
Fodboldspillere fra Valencia CF
Fodboldspillere fra CD Tenerife
Fodboldspillere fra CD Logroñes
Fodboldspillere fra Racing Santander
Deltagere ved verdensmesterskabet i fodbold 1990
Francisco Buyo

Francisco Buyo Sánchez (født 13. januar 1958 i Betanzos, Spanien) er en tidligere spansk fodboldspiller (målmand).

Buyos seniorkarriere strakte sig over hele 22 år, og var præget af langvarige ophold hos Deportivo La Coruña, Sevilla FC og Real Madrid. Længst tid tilbragte han hos Real Madrid, hvor han vandt en lang række titler, blandt andet seks spanske mesterskaber og tre Copa del Rey-titler. Opholdene hos Deportivo og Sevilla var ikke præget af samme trofæhøst, men han nåede over 100 ligakampe for begge klubberne.

I både 1988 og 1992 vandt Buyo Ricardo Zamora trofæet, en pris der hvert år gives til den bedste målmand i den spanske liga.

Landshold 
Buyo spillede mellem 1983 og 1992 syv kampe for Spaniens landshold. Han var en del af den spanske trup til både EM i 1984 i Frankrig og EM i 1988 i Vesttyskland. Han var ved begge turneringer reservemålmand, men vandt alligevel en sølvmedalje med spanierne ved 1984-turneringen.

Referencer 

Fodboldspillere fra Spanien
Fodboldspillere fra Sevilla FC
Fodboldspillere fra Deportivo La Coruña
Fodboldspillere fra RCD Mallorca
Fodboldspillere fra Real Madrid CF
Deltagere ved det europæiske mesterskab i fodbold 1984
Deltagere ved det europæiske mesterskab i fodbold 1988
Rafael Gordillo

Rafael Gordillo Vázquez (født 24. februar 1957 i Almendralejo, Spanien) er en tidligere spansk fodboldspiller (wingback). Han spillede 75 kampe for Spaniens landshold.

Karriere 
Gordillos seniorkarriere startede i 1975 hos Real Betis, hvor han også spillede som ungdomsspiller. I sine første sæson var han tilknyttet klubbens andethold, men spillede fra 1976-1985 for andalusernes førstehold. I løbet af perioden var han det meste af tiden fast mand, og spillede over 200 ligakampe for klubben. I 1973 vandt han med holdet pokalturneringen Copa del Rey, og i 1980 skaffede hans præstationer ham titlen som Årets spanske spiller i La Liga..

I 1985 skiftede han til hovedstadsklubben Real Madrid, hvor han spillede de følgende syv sæsoner. Han var her med til at vinde ikke mindre end fem spanske mesterskaber, samt to UEFA Cup-titler. I 1992 skiftede han tilbage til Betis, hvor han spillede tre sæsoner, inden han sluttede sin karriere hos Segunda División-klubben Écija Balompié.

Landshold 
Gordillo spillede gennem karrieren hele 75 kampe og scorede tre mål for det spanske landshold. Han deltog ved hele fem slutrunder, EM i både 1980, 1984 og 1988 samt VM i 1982 og 1986

Titler 
La Liga
 1986, 1987, 1988, 1989 og 1990 med Real Madrid

Copa del Rey
 1977 med Real Betis
 1989 med Real Madrid

Supercopa de España
 1988, 1989 og 1990 med Real Madrid

UEFA Cup
 1986 og 1987 med Real Madrid

Referencer

Eksterne henvisninger 
 Rafael Gordillo på BDFutbol.com
 Rafael Gordillo  på FIFA.com

Fodboldspillere fra Spanien
Deltagere ved verdensmesterskabet i fodbold 1982
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1988
Fodboldspillere fra Real Madrid CF
Fodboldspillere fra Real Betis
Sulfonsyre

En sulfonsyre er i organisk kemi en klasse af organosvovl forbindelser med den generelle molekylformel RS(=O)2–OH, hvor R er en organisk alkyl- eller aryl-gruppe og S(=O)2–OH-gruppen en sulfonyl-hydroxid. En sulfonsyre opfattes som en svovlsyre med en hydroxyægruppe erstattet med en organisk substituent. "Hovedstoffet" (med den organiske substituent erstattet af hydrogen) er hypotetisk svovlsyrling. Salte eller estere af sulfonsyre kaldes sulfonater.

Referencer 

Organisk kemi
Funktionelle grupper
Fyrrens sprækkesvamp

Fyrrens sprækkesvamp, Lophodermium seditiosum, er en svampeart som blev beskrevet af Minter, Staley & Millar 1978. Fyrrens sprækkesvamp indgår i slægten Lophodermium, og familien Rhytismataceae. Arten er reproducerende i Sverige. Ingen underarter kendes.

Svampen fremkalder for tidligt nålefald hos f.eks. skovfyr.

Kilder og noter 

Sæksvampe
Tabularium

Tabularium (af lat. tabula 'tavle, bræt') er et arkiv. Særlig er det
navnet på arkivet i Rom, hvoraf der endnu er
bevaret betydelige rester ved nordvestsiden
af Forum Romanum under senatorpaladset.

Kilde 
  af dr.phil. H.H. Ræder

Eksterne henvisninger 

Antikke bygninger i Rom
Arkiver og arkivalier
Peder Jarl Hansen

Peter Jarl Hansen (født 1944) er en tidligere dansk atlet. Han var medlem af Vejle IF, AGF og Aarhus 1900.

Peter Jarl Hansen vandt flere danske mesterskaber i diskoskast, hammerkast og vægtkast.

Personlig rekord 
 Kuglestød: 15,75 1973
 Diskoskast: 56,40 1977
 Hammerkast: 60,60 1976
 Vægtkast: 19,66 1973
 Kastefemkamp: 4.200 point 1977

Danske rekorder 
 Vægtkast: 19,66 1973

Eksterne henvisninger 
 Arosfame.dk
 Danske veteranrekorder  dansk-atletik.dk

Atleter fra Aarhus 1900
Atleter fra AGF
Atleter fra Vejle IF
Diskoskastere fra Danmark
Helenevej (Frederiksberg)

Helenevej er en blind sidevej til Bülowsvej over for Landbohøjskolen på Frederiksberg ved København. 

Vejen blev den 19. maj 2014 indviet som en af landets første klimaveje, en nedsivningsvej.

Allerede før det store skybrud 2. juli 2011 var det hensigten at renovere Helenevej, men det fremskyndede tanken om at udføre et pilotprojekt. Vejen er ikke særlig lang, og området havde vist sig belastet ved store regnmængder, og da vejen er let skrånende, forstærkes problemet nedstrøms i kloaksystemet. Man vurderede derfor at det kunne være billigere at håndtere vandet lokalt frem for at udbygge kloaknettet.
I alt har pilotprojektet kostet godt 900.000 kroner, men da Helenevej alligevel skulle have renoveret kloakker, viste drænløsningen sig at være billigere.

Løsningen blev en belægning med små kvadratiske fliser, ca. 20x20 cm med fuger fyldt med småsten eller skærver, så vandet hurtigt kan sive gennem et underliggende lag af drængrus på ca. 40 cm til fire kamre som opsamler regnvandet der så langsomt siver videre til undergrunden. Anlægget er dimensioneret til en såkaldt 100-års-hændelse.

Ved indvielsen den 19. maj 2014 var brandvæsenet til stede med deres store sprøjter for at demonstrere vejens evne til at bortlede store vandmængder.

Se også
 Klimatilpasning
 Nedsivningsvej
 Lokal afledning af regnvand

Referencer

Eksterne henvisninger
 "Danmarks første nedsivningsvej bliver indviet på Frederiksberg", pressemeddelelse fra Frederiksberg Kommune  på Frederiksberg.dk 
 "En af Danmarks første klimaveje ligger på Frederiksberg" fra Klimatilpasning.dk 

Gader på Frederiksberg
Bygninger, konstruktioner og anlæg på Frederiksberg
Jakob Vang Glud

Jakob Vang Glud (født 1988) er en dansk skakspiller. Gluds Elo-rating er 2528 pr. 1. juni 2014. Det placerer ham som den 5. højstratede aktive danske skakspiller.

Glud kvalificerede sig til at blive stormester i skak i 2014. Han har opnået de krævede stormesternormer til titlen i de 3 skakturneringer "XX Open Es Vermar", 2007 på Mallorca, Spanien, "Politiken Cup" i Helsingør, Danmark 2013 og "Sveins Minneturnering" i Oslo, Norge 2014.

Jakob Vang Glud spillede på det danske skaklandshold ved skakolympiaderne i 2008, 2010 og 2012 med en samlet score på 67,2 % i 29 partier.. Han er også udtaget til det danske skaklandshold til Skakolympiaden 2014 i Tromsø, Norge 2014.

Kilder 

Skakstormestre fra Danmark
Salvador García

Salvador García Puig eller bare Salva (født 4. marts 1961 i Sant Adrià, Spanien) er en tidligere spansk fodboldspiller (forsvarer).

Salvas karriere strakte sig fra 1980 til 1992. Han var på klubplan tilknyttet FC Barcelona, hvor han også spillede som ungdomsspiller, samt Real Zaragoza, Hércules CF og CD Logroñes. Med Barcelona var han med til at vinde det spanske mesterskab i 1985, pokalturneringen Copa del Rey i 1988 og Pokalvindernes Europa Cup i 1989

Landshold 
Salva spillede desuden seks kampe for det spanske landshold. Han var en del af den spanske trup der vandt sølv ved EM i 1984 i Frankrig. Han spillede tre af spaniernes kampe i turneringen, heriblandt finalenederlaget til Frankrig.

Titler 
La Liga
 1985 med FC Barcelona

Copa del Rey
 1988 med FC Barcelona

Pokalvindernes Europa Cup
 1989 med FC Barcelona

Referencer 

Fodboldspillere fra Spanien
Fodboldspillere fra FC Barcelona
Fodboldspillere fra Real Zaragoza
Fodboldspillere fra Hércules CF
Fodboldspillere fra CD Logroñes
Deltagere ved det europæiske mesterskab i fodbold 1984